กระทู้ถามที่ ๒๓๕ ร.

สภาผู้แทนราษฎร

๗ ธันวาคม ๒๕๖๖

เรื่อง ขอทราบแนวทางการแก้ไขปัญหาและควบคุมคลินิกแพทย์ทางเลือกไม่ได้มาตรฐาน

กราบเรียน ประธานสภาผู้แทนราษฎร

ข้าพเจ้าของตั้งกระทู้ถาม ถามรัฐมนตรีว่าการกระทรวงสาธารณสุข ดังต่อไปนี้
เนื่องจากในปัจจุบัน มีคลินิกแพทย์แผนโบราณหรือแพทย์ทางเลือกเปิดกิจการขึ้นเป็นจำนวนมาก ในประเทศไทย โดยการแพทย์ทางเลือกดังกล่าว มีการทำหัตถการที่แตกต่างและหลากหลาย เช่น การรักษาด้วยวิธีการฝังเข็ม การครอบแก้ว การเผายาหน้าท้อง รวมถึงการใช้ยาสมุนไพรต่าง ๆ อย่างไรก็ตามมีหลายคลินิกที่เปิดกิจการอย่างผิดกฎหมาย หรือกระทำหัตถการอย่างไม่ได้มาตรฐานจนเกิดผลกระทบกับประชาชนผู้ใช้บริการ จึงขอเรียนถามว่า

๑. กระทรวงสาธารณสุขมีแผนแนวทางป้องกันและควบคุมปัญหาคลินิกแพทย์ทางเลือกที่ไม่ได้มาตรฐานอย่างไร ขอทราบรายละเอียด

๒. กระทรวงสาธารณสุขมีข้อจำกัดในการป้องกันและควบคุมปัญหาคลินิกแพทย์ทางเลือกที่ไม่ได้มาตรฐานอย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง
รักษณก สครีนอก
สมาชิกสภาผู้แทนราษฎร พรรคก้าวไกล
กรุงเทพมหานคร

คำตอบกระทู้ถามที่ ๒๓๕ ร.

ของ นางสาวรักชนก ศรีนอก
สมาชิกสภาผู้แทนราษฎร พรรคก้าวไกล กรุงเทพมหานคร
เรื่อง ขอทราบแนวทางการแก้ไขปัญหาและควบคุมคลินิกแพทย์ทางเลือกไม่ได้มาตรฐาน

ข้าพเจ้า นายชลน่าน ศรีแก้ว รัฐมนตรีว่าการกระทรวงสาธารณสุข ขอชี้แจงตอบกระทู้ถาม
เรื่อง ขอทราบแนวทางการแก้ไขปัญหาและควบคุมคลินิกแพทย์ทางเลือกไม่ได้มาตรฐาน
ข้าพเจ้าขอตอบกระทู้ถามของท่านสมาชิกผู้มีเกียรติ ดังนี้

คำถามที่ ๑ กระทรวงสาธารณสุขมีแผนแนวทางป้องกันและควบคุมปัญหาคลินิกแพทย์ทางเลือก
ที่ไม่ได้มาตรฐานอย่างไร ขอทราบรายละเอียด

คำตอบ กระทรวงสาธารณสุข ขอเรียนว่า มาตรฐานของคลินิกแพทย์ทางเลือก ซึ่งจัดเป็น
สถานพยาบาล ตามพระราชบัญญัติสถานพยาบาล พ.ศ. ๒๕๔๑ จะต้องได้รับการอนุญาตของ
สถานที่จากกรมสนับสนุนบริการสุขภาพ กระทรวงสาธารณสุข ในส่วนของมาตรฐานสถานที่ที่จัดเป็น
สถานพยาบาลมีการควบคุมกำกับโดยพระราชบัญญัติสถานพยาบาล พ.ศ. ๒๕๔๑ โดยกฎกระทรวง
กำหนดลักษณะของสถานพยาบาลและลักษณะการให้บริการของสถานพยาบาล พ.ศ. ๒๕๕๘
โดยอาศัยอำนาจตามความในมาตรา 5 วรรคหนึ่ง และมาตรา 14 วรรคสองแห่งพระราชบัญญัติ
สถานพยาบาล พ.ศ. ๒๕๔๑ พระราชบัญญัติการประกอบโรคศิลปะ พ.ศ. ๒๕๔๒ พระราชบัญญัติ
สถานประกอบการเพื่อสุขภาพ พ.ศ. ๒๕๕๙ และประกาศกระทรวงสาธารณสุข เรื่อง การทดสอบสถานที่
เพื่อสุขภาพหรือเพื่อเสริมสวย มาตรฐานของสถานที่ การบริการ ผู้ให้บริการ หลักเกณฑ์และวิธีการ
ตรวจสอบเพื่อการรับรองให้เป็นไปตามมาตรฐานสำหรับสถานที่เพื่อสุขภาพหรือเพื่อเสริมสวย
ตามพระราชบัญญัติสถานบริการ พ.ศ. ๒๕๐๙ พ.ศ. ๒๕๕๑ ทั้งนี้ กระทรวงสาธารณสุขมีแผน
และแนวทางป้องกัน และควบคุมปัญหาคลินิกแพทย์ทางเลือกที่ไม่ได้มาตรฐาน ดังนี้

1\. เผยแพร่ตรวจสอบ กระทรวงสาธารณสุขโดยกรมสนับสนุนบริการสุขภาพ และกรมการแพทย์
แผนไทยและการแพทย์ทางเลือกได้ตรวจสอบมาตรฐานสถานพยาบาลประจำปี และตรวจสอบ
ตามข้อร้องเรียนที่เกิดขึ้น โดยจะตรวจมาตรฐานที่เกี่ยวข้อง เช่น มาตรฐานสถานที่ เครื่องมือ
เครื่องใช้ ยา เภสัชภัณฑ์ บุคลากร และเอกสารหลักฐานที่ต้องจัดให้มีในสถานพยาบาล เช่น เวชระเบียน
ข้อมูลเกี่ยวกับแพทย์ที่ให้บริการ และที่ต้องแสดงอย่างเปิดเผยในสถานพยาบาล เช่นใบอนุญาต
ในการดำเนินการในระบบโรคศิลปะตามสาขาที่มีการให้บริการ

2\. เผยแพร่ควรควบคุมกำกับ โดยมีพระราชบัญญัติสถานพยาบาล พ.ศ. ๒๕๔๑ และที่แก้ไข
เพิ่มเติม เป็นกฎหมายแมบทในการควบคุมกำกับ สถานพยาบาลาภาคเอกชนทั้งหมดในประเทศไทย
ทั้งสถาบันพยาบาลประเภทที่ไม่รับผู้ป่วยไว้นางคืน (คลินิก) และสถาบันพยาบาลประเภทที่รับผู้ป่วยไว้นางคืน

โดยสถานพยาบาลดังกล่าวต้องผ่านการขึ้นทะเบียนกับกรมสนับสนุนบริการสุขภาพ กระทรวงสาธารณสุข
ทั้งนี้ กระทรวงสารารณสุข โดยกรมสนับสนุนบริการสุขภาพจะมีการสุ่มตรวจมาตรฐานคลินิกแพทย์ทางเลือก
ประจำปีทุกปี เช่น การโฆษณาที่เกินความจริง ผู้ให้บริการไม่มีใบประกอบโรคศิลปะ เพื่อเป็นการ
คุ้มครองผู้บริโภคให้ได้รับบริการที่มีมาตรฐาน

๓. แผนการประชาสัมพันธ์และสร้างความตระหนักรู้แก่ผู้บริโภค ดำเนินการ ดังนี้

๓.๑ ส่งเสริมและประชาสัมพันธ์ให้ประชาชนรับรู้และตระหนักถึงอันตรายในการเลือก
รับบริการในสถานพยาบาลที่ผิดกฎหมาย หรือการรับบริการกับบุคคลที่ไม่ใช่แพทย์ซึ่งไม่ได้ขึ้นทะเบียน
อย่างถูกต้องกับแพทยสภา ผ่านเว็บไซต์กรมสนับสนุนบริการสุขภาพ (https://hss.moph.go.th/index2.php)
และเฟซบุ๊กกรมสนับสนุนบริการสุขภาพ (https://m.facebook.com/theprhss)

๓.๒ จัดทำฐานข้อมูลทะเบียนสถานพยาบาลที่ได้รับอนุญาตไว้นเว็บไซต์
(https://hosp.hss.moph.go.th) ของกรมสนับสนุนบริการสุขภาพ เพื่อให้ประชาชนสามารถ
ตรวจสอบข้อมูลเกี่ยวกับสถานพยาบาลที่ได้รับการอนุมัติ อนุญาตที่ถูกต้องตามกฎหมาย

คำถามที่ ๒ กระทรวงสารารณสุขมีข้อจำกัดในการป้องกันและควบคุมปัญหาคลินิกแพทย์ทางเลือก
ที่ไม่ได้มาตรฐานอย่างไร ขอทราบรายละเอียด

คำตอบ กระทรวงสารารณสุข ขอเรียนว่า ข้อจำกัดในการป้องกัน และควบคุมปัญหา
คลินิกแพทย์ทางเลือกที่ไม่ได้มาตรฐาน ได้แก่ การตรวจสอบมาตรฐานของสถานพยาบาล พบว่า
สถานพยาบาลได้มีการฝ่าฝืนและไม่ปฏิบัติตามมาตรฐานวิชาชีพ มาตรฐานสถานพยาบาล ตามที่เคย
ขออนุญาตในครั้งแรก ทำให้ไม่เป็นไปตามกฎหมายพระราชบัญญัติสถานพยาบาล พ.ศ. ๒๕๔๑
จึงเกิดปัญหาข้อร้องเรียน และเกิดผลกระทบต่อประชาชน ซึ่งกระทรวงสารารณสุข โดยกรมสนับสนุน
บริการสุขภาพ ได้มีการเฝ้าระวังและตรวจสอบอยู่เป็นระยะ แต่พนักงานเจ้าหน้าที่ผู้มีอำนาจในการตรวจสอบ
มีจำนวนจำกัดและไม่เพียงพอ ทำให้ยากแก่การตรวจสอบ อย่างไรก็ตาม กระทรวงสารารณสุข
ได้มีการเฝ้าระวังและตรวจสอบอยู่เป็นระยะ เพื่อคุ้มครองผู้บริโภคทุกคน